হেনরি ফন্ডা

হেনরি জেনেস ফন্ডা (১৬ মে, ১৯০৫ - ১২ আগস্ট, ১৯৮২) ছিলেন একজন মার্কিন চলচ্চিত্র ও মঞ্চ অভিনেতা। পাঁচ দশকের বেশি সময় অভিনয় করা এই অভিনেতা ব্রডওয়ে থিয়েটারে অভিনয় শুরু করেন। ১৯৩৮ সালে তিনি জোয়ান টম্পকিন্স এর সাথে নিউ ইয়র্কের হোয়াইট প্লেনসে একটি মঞ্চ নাটকে অভিনয় করেন। তার হলিউডে অভিষেক হয় ১৯৩৫ সালে। তার অভিনয় জীবন আরও গতিশীল হয় ১৯৪০ সালে জন স্টেইনবেক রচিত উপন্যাস অবলম্বনে নির্মিত দ্য গ্রেপস্‌ অফ র‍্যাথ চলচ্চিত্রের টম জোড চরিত্রের জন্য শ্রেষ্ঠ অভিনেতার জন্য একাডেমি পুরস্কার এর মনোনয়ন লাভ করলে।

হেনরি বিখ্যাত অভিনয়শিল্পী পরিবারের প্রধান। তার মেয়ে জেন ফন্ডা, ছেলে পিটার ফন্ডা, নাতনী ব্রিজেট ফন্ডা এবং নাতী ট্রয় গ্যারিটি। তার পরিবার ও কাছের বন্ধুগণ তাকে "হ্যাঙ্ক" বলে ডাকতেন। ১৯৯৯ সালে আমেরিকান ফিল্ম ইনস্টিটিউট এর করা সর্বকালের সেরা অভিনেতার র‍্যাংকিংয়ে তার অবস্থান ষষ্ঠ।

প্রাথমিক জীবন
হেনরি ১৯০৫ সালের ১৬ মে নেব্রাস্কার গ্র্যান্ড আইল্যান্ডে জন্মগ্রহণ করেন। তার পিতা উইলিয়াম ব্রেস ফন্ডা ছিলেন একজন বিজ্ঞাপন-মুদ্রণকর্মী এবং মাতা এলমা হার্বার্টা (জেনেস)। হেনরির পূর্বপুরুষগণ ১৫শ শতাব্দীতে ইতালির জেনোয়া থেকে নেদারল্যান্ডে চলে যান। ১৬৪২ সালে ফন্ডার পূর্বপুরুষদের একদল নিউ নেদারল্যান্ডের ওলন্দাজ উপনিবেশ থেকে উত্তর আমেরিকার পূর্ব উপকূলে চলে আসেন। তারা প্রথম সময়ের ওলন্দাজ যারা নিউ ইয়র্কে বসবাস শুরু করেন। ১৮৮৮ সালের মধ্যে তাদের অনেকে নেব্রাস্কায় চলে যান।

কর্মজীবন

হলিউডে প্রবেশ
হেনরির প্রথম চলচ্চিত্র ছিল টোয়েন্টিয়েথ সেঞ্চুরি ফক্স প্রযোজিত ১৯৩৫ সালের দ্য ফার্মার টেকস আ ওয়াইফ। এটি জ্যানেট গেনরের ব্রডওয়ে থিয়েটারের নাটকের চলচ্চিত্র রূপ। ব্রডওয়ের নাটকেও তিনিই অভিনয় করেছিলেন। ছবিতে তার অভিনয় প্রশংসিত হয়। একই বছর তিনি অপেরা তারকা লিলি পন্স এর সাথে আই ড্রিম টু মাচ চলচ্চিত্রে অভিনয় করেন। পরের বছর তিনি সিলভিয়া সিডনি ও ফ্রেড ম্যাকমুরের সাথে দ্য ট্রেইল অফ দ্য লোনসাম পাইন চলচ্চিত্রে অভিনয় করেন। এটি প্রথম টেকনিকালার চলচ্চিত্র, যার শুটিং আউটডোরে হয়।

তিনি তার প্রাক্তন স্ত্রী মার্গারেট সুলাভানের সাথে দ্য মুন্‌স আওয়ার হোম চলচ্চিত্রে অভিনয় করেন। এই চলচ্চিত্রে অভিনয়ের সময় তাদের সম্পর্ক আবার কিছুটা গাঢ় হতে থাকে এবং তারা পুনরায় বিয়ে করার কথাও ভাবেন। ১৯৩৭ সালে তিনি ফ্রিট্‌জ ল্যাং পরিচালিত ইউ অনলি লিভ ওয়ান্স ছবিতে সিলভিয়া সিডনির বিপরীতে অভিনয় করেন। বেটি ডেভিসের বিপরীতে জেজেবেল (১৯৩৮) চলচ্চিত্রে তার অভিনয় সমাদৃত হয়। পরের বছর তিনি জন ফোর্ড পরিচালিত ইয়ং মিস্টার লিংকন চলচ্চিত্রের শিরোনাম চরিত্রে এবং একই পরিচালকের ড্রামস এলং দ্য মহক চলচ্চিত্রে অভিনয় করেন।

১৯৪০-এর দশক
ফন্ডার সফলতা দেখে জন ফোর্ড তাকে পুনরায় দ্য গ্রেপস্‌ অফ র‍্যাথ চলচ্চিত্রের জন্য নির্বাচন করেন। জন স্টেইনবেক রচিত উপন্যাস অবলম্বনে নির্মিত এই চলচ্চিত্রে তিনি টম জোড চরিত্রে অভিনয় করেন। এই চরিত্রের জন্য তিনি প্রথমবারের মত শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন।

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ

 

১৯০৫-এ জন্ম
১৯৮২-এ মৃত্যু
মার্কিন চলচ্চিত্র অভিনেতা
মার্কিন মঞ্চ অভিনেতা
মার্কিন টেলিভিশন অভিনেতা
২০শ শতাব্দীর মার্কিন অভিনেতা
ইতালীয় বংশোদ্ভূত মার্কিন ব্যক্তি
ওলন্দাজ বংশোদ্ভূত মার্কিন ব্যক্তি
ফ্রিজীয় বংশোদ্ভূত মার্কিন ব্যক্তি
ফন্ডা পরিবার
মিনেসোটা বিশ্ববিদ্যালয়ের প্রাক্তন শিক্ষার্থী
শ্রেষ্ঠ অভিনেতা বিভাগে একাডেমি পুরস্কার বিজয়ী
একাডেমি সম্মানসূচক পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
গোল্ডেন গ্লোব সেসিল বি. ডামিল পুরস্কার বিজয়ী
শ্রেষ্ঠ অভিনেতা বিভাগে বাফটা পুরস্কার বিজয়ী
টনি পুরস্কার বিজয়ী
গ্র্যামি পুরস্কার বিজয়ী
এএফআই আজীবন সম্মাননা পুরস্কার প্রাপক
ইংরেজ বংশোদ্ভূত মার্কিন ব্যক্তি
মার্কিন অজ্ঞেয়বাদী
নরওয়েজীয় বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
টুয়েন্টিয়েথ সেঞ্চুরি ফক্সের চুক্তিবদ্ধ শিল্পী
প্রাক্তন খ্রিস্টান বিজ্ঞানী
দ্বিতীয় বিশ্বযুদ্ধের মার্কিন নৌ কর্মকর্তা
অডিওবই পাঠক
শ্রেষ্ঠ বিদেশি অভিনেতা বিভাগে বাফটা পুরস্কার বিজয়ী
ক্যালিফোর্নিয়ার ডেমোক্র্যাট